Norled

Norled AS (tidligere HSD Sjø AS og Tide Sjø AS) er et norsk rederi. Selskapet har 78 fartøy som er i rutetrafikk på en rekke ferge- og hurtigbåtsamband langs store deler av Norges kyst (Trøndelag, Møre og Romsdal, Hordaland, Rogaland, Vest-Agder, Indre Oslofjord og Nord-Troms). Norled har administrasjonskontor i Bergen og Stavanger samt regionskontor i Ålesund og Oslo. Norled eies av Norled Holding AS som igjen eies av nordiske CapMan Infra og kanadiske CBRE Caledon Capital Management. Selskapet var inntil 2011 et heleid datterselskap av Tide ASA, og til 2019 eid av Det Stavangerske Dampskibsselskab.

Norleds historie går tilbake til etableringen av Det Stavangerske Dampskibsselskab i 1855, Interessentskabet Hardangeren i 1868 og Det Søndhordlandske Dampskibsselskab i 1871. Norled har ca. 900 ansatte og selskapet omsetter for ca. 1,6 milliarder kroner årlig.

Historie

 Stavangerske (DSD) 
Siden midten av 1800-tallet hadde dampskipsfarten begynt å ta seg opp på Vestlandet. Det Stavangerske Dampskibsselskab ble etablert på konstituerende generalforsamling 12. februar 1855. Konsul C.E. Buch ble valgt til direksjonens formann, og med seg i direksjonen hadde han konsul Jens Zetlitz Kielland, Kjøpmann H. Svendsen, kjøpmann M. Mangnesen og kjøpmann A. Høy. Allerede i løpet av 1870-årene økte flåten til syv skip. Selskapet drev i mange år den viktige stamruten mellom Bergen og Kristiania med de tre største skipene; D/S «Kong Sverre», D/S «Kong Haakon» og D/S «Kong Olaf». Senere ble D/S «Christiania» og D/S «Rogaland» satt inn i denne ruten.

I 1914 hadde Stavangerske 19 skip, hvorav 2 på Nattruten mellom Stavanger og Bergen, 7 i annen kystrutefart og 10 på lokalruter. i 1939 var tallet på skip kommet opp i 30, fordelt på 13 kystruteskip, 12 lokalbåter, 3 lastebåter og 2 slepebåter. På dette tidspunkt rangerte Stavangerske som nummer tre etter Bergenske og Nordenfjeldske, mens Hardanger Sunnhordlandske Dampskipsselskap var rangert som nummer 7, målt etter størrelsen på de årlige fraktinntektene.

På slutten av 30-årene revolusjonerte Stavangerske lokalbåtmarkedet med introduksjonen av moderne ekspressbåter, eller sjøbusser som de også ble kalt. Den første het MS Ekspress og ble levert fra selskapets eget verft på Skjæret i 1937, og den ble etterfulgt av MS Ekspress II og MS Fjorddrott året etter.

Fra mellomkrigstiden og etter krigen drev Stavangerske i samarbeid med andre aktører også en del utenriksfart til Østersjøen, både mot østblokklandene og Sverige / Finland. I tiden etter krigen hadde Stavangerske i tillegg til lokalbåtene og Nattruten mellom Stavanger og Bergen nærmest et slags hegemoni på rutefarten mellom vestlandet og Oslo, med Hurtigruten Oslo – Stavanger (40 timers tur), Kystruten Oslo – Bergen (65 timers tur) og Godsruten Oslo – Bergen 115 timers tur). Stavangerske deltok også i Hurtigrutesamarbeidet for Hurtigruten mellom Bergen og Kirkenes.

I 1960 var Stavangerske sammen med Sandnes Damp først ute i landet med de moderne hurtiggående hydrofoilbåtene som markerte en ny æra i kysttrafikken. Den første båten het HF «Vingtor» og gikk hele 35 knop. Den brukte bare fire timer mellom Bergen og Stavanger, godt under halvparten av den tiden Nattruten tok. Billettprisen var et par kroner rimeligere enn 1. klasse på Nattruten med sovelugar.

I 1974 ble Flaggruten etablert i samarbeid med Sandnæs Damp og HSD. I 1976 ble alle lokalbåtrutene i Rogaland samordnet og Stavangerske fusjonerte med Høgfjord Rutelag og Jøsenfjord Rutelag og overtok deres 8 skip. Etter dette opererte selskapet 23 samband med 31 båter.

1. januar 1990 ble Rogaland Trafikkselskap AS etablert som et eget datterselskap for å drive den subsidierte ferge og lokalfarten.Før dette hadde styret og bedriftsforsamlingen i mange år pendlet mellom å beholde eller kvitte seg med den subsidierte ferge- og lokalfarten. Da Folke Hermansen i 1987 overtok aksjemajoriteten i selskapet og overtok som styreformann fikk han etterhvert folket med seg på å beholde ferge- og lokalfarten. Selskapet ble nå organisert i 3 rendyrkede hovedområder: Rogaland Trafikkselsskap, Godsdivisjonen og Shipping divisjonen.

Stavangerske var også en stor aktør og eier innenfor Nor-Cargo AS frem til Nor-Cargo ble solgt til Posten i 2004. Den resterende godsvirksomheten i Stavangerske (Nor-Cargo Shipping AS) ble videreført under det nye navnet Nor Lines AS. Fra 1989 var Stavangerske også involvert i det internasjonale tankskipsmarkedet, og senere også innen kjøleskip og bilskip, og i 2006 hadde DSD Shipping eierandeler i ca. 20 skip.

HSD
25 år etter etableringen av DSD ble det på generalforsamlingen til Interessentskabet Hardangeren i Bergen 31. mai 1880 vedtatt at selskapet fra 1. juli 1880 skulle slå seg sammen med Det Søndhordlandske Dampskibsselskab. Det nye selskapet ble konstituert 23. oktober 1880 og fikk navnet Hardanger Søndhordlandske Dampskipsselskab (HSD). Den første direksjonen i selskapet besto av stortingsmann Bård Haugland, Jørgen Mæland, lensmann Helje Håland, landhandler Hans H. Utne og overrettssakfører W. Solberg.

Tre år etter, i 1883 overtok HSD Det Vestlandske Dampskibsselskab, som hadde tre dampskip, og selskapet hadde da tilsammen seks dampskip i sin tjeneste. Etter dette vokste selskapet jevnt og trutt, og i 1930 hadde selskapet 14 dampskip og tre motorskip på tilsammen 4.295 brutto reg. tonn. Selskapets første motorskip var MS Austli som ble kjøpt i 1920. I 1938 bygget HSD sin første rene bilferge, MF «Folgefonn».

I 1955 hadde selskapet fortsatt 17 skip, men sammensetningen av flåten var endret; det var da 14 motorskip og tre dampskip. Etter dette begynte en kraftig utbygging av flåten, med flere og flere rene bilferger. I 1980 var flåten på 34 båter, hvorav 25 bilferger, fire snøggbåter og fem andre båter. I 1961 fikk selskapet sin første hydrofoilbåt, MS «Teisten», som gikk mellom Bergen og Sunnhordland. Det var fra 1960 at fergefrakt av biler virkelig skjøt fart, med en tidobling fra ca. 100.000 fraktede biler i 1961 til ca. 1 mill. fraktede biler i 1974. I 1962 overtok HSD Det Midthordlandske Dampskibsselskab, og i 2001 ble også Bergen Nordhordland Rutelag (BNR) overtatt. Etter overtakelsen av BNR var flåten i 2003 oppe i om lag 40 båter, hvorav rundt 30 bilferger og rundt 10 hurtigbåter. Selskapet fraktet på dette tidspunktet 4,6 mill. biler pr. år.

Selskapet HSD Sjø AS ble etablert som datterselskap av HSD 7. april 2000, og 2. mai samme år overtok selskapet hele HSDs skipsvirksomhet. Etter fusjon mellom HSD og Gaia Trafikk skiftet HSD navn til Tide 3. november 2006, og HSD Sjø endret navn til Tide Sjø AS senere samme måned.

 Tide Sjø 
I mai 2007 godkjente styrene i Tide og DSD en sammenslåing av datterselskapene Stavangerske og Tide Sjø. Fusjonen ble gjennomført 3. oktober 2007 under navnet Tide Sjø. 1. juli 2009 overtok Tide Sjø driften av Nesoddbåtene i Indre Oslofjord.

Norled
 1. januar 2012 skiftet selskapet navn, i forbindelse med at selskapet ble fisjonert ut av Tide ASA i 2011. 
 thumb | Elferge Ampere i Sognefjorden, 2017

Tidslinje
1855: Det Stavangerske Dampskibsselskab blir etablert med hjuldamperen DS «Ryfylke» som første båt
1868: Interessentskabet Hardangeren blir etablert
1871: Det Søndhordlandske Dampskibsselskab blir etablert
1880: HSD blir til etter sammenslutning av Interessentskabet Hardangeren og Det Søndhordlandske Dampskibsselskab
1883: HSD tar over Det Vestlandske Dampskibsselskab
1928: HSD tar i bruk sin første bilferge (kombinert med gods og passasjerer).
1937: Stavangerske bygger sin første sjøbuss, MS «Ekspress»
1938: Den første rene bilfergen, MF «Folgefonn», blir levert til HSD
1960: Stavangerske setter den første hydrofoilbåten MS «Vingtor» i rute på Stavanger–Bergen
1961: HSD får sin første hydrofoilbåt – MS «Teisten»
1962: HSD tar over Det Midthordlandske Dampskipsselskap
1974: HSD, DSD og SDA går sammen om å stifte sameiet Flaggruten
1988: Folke Hermansen blir styreformann i DSD og starter en omfattende restrukturering av DSD
1990: Rogaland Trafikkselskap A/S blir etablert som heleid datterselskap av DSD
1990: Stavangerske får levert sin første katamaran, MS «Fjorddrott», fra Båtservice AS i Mandal
1991: HSD tar over Flaggruten
2000: Selskapet HSD Sjø blir etablert som datterselskap av HSD
2001: HSD tar over buss-, gods- og fergedriften i Bergen Nordhordland Rutelag
2003: Rogaland Trafikkselskap AS skifter navn til Stavangerske AS
2003: Stavangerske tar i bruk verdens første høyhastighetskatamaran ferge MF Stavanger
2004: Stavangerske og OVDS selger Nor-Cargo til Posten
2005: HSD og Stavangerske oppretter selskapet Nor-ferger for drift av anbudsbelagte fergesamband
2006: HSD ASA og Gaia Trafikk AS fusjonerer til Tide, og HSD Sjø endrer navn til Tide Sjø
2007: Tide vinner sitt største anbud til da, som gjelder Nesoddbåtene i indre Oslofjord
2007: Tide ASA overtar Stavangerske AS fra DSD og fusjonerer Stavangerske AS med Tide Sjø AS
2008: Tide vinner sitt første anbud i Nord-Norge; anbudet gjelder fergedrift i Troms
2009: Tide Sjø overtar driften av Nesoddbåtene i indre Oslofjord, med verdens andre gassdrevne passasjerfergen
2011: Tide Sjø blir fisjonert ut av Tide ASA
2012: Tide Sjø omdøpes til Norled
2019: Stavangerske selger Norled til nordiske CapMan Infra og kanadiske CBRE Caledon Capital Management

 Flåteoversikt 

(Status pr. jan 2023)
FartøySkipstypeByggeårAnskaffetBil-kapasitetPass.-kapasitetStatusen til fartøyetMF «Nårasund»Bilferge196820201162Reserveferge i VestlandMF «Fitjar»Bilferge1973197335232 I trafikk på ruten Sund-Horsnes-SørarnøyMF «Sveio»Bilferge1975199626200Reserveferge i StavangerområdetMF «Kvam»Bilferge1977197738145Reserveferge på SunnmøreMF «Os»Bilferge1978197838145I trafikk på ruten Ørnes–Vassdalsvik–Meløysund–Bolga for rederiet SjøtindMF «Hordaland»Bilferge1979197954/64298Reserveferge Lyngseidet – Olderdalen / Breivikeidet – SvensbyMF «Ullensvang»Bilferge19871987111399Reserveferge Volda – FolkestadMF «Stord»Bilferge19871987111399Reserveferge for SognefjordenMF «Hjelmeland»Bilferge1992199285400I trafikk på ruten Søvik – Austbø – Herøy – BrasøyMF «Høgsfjord»Bilferge1992199276400I trafikk på ruten Søvik – Austbø – Herøy – BrasøyMF «Vikingen»Bilferge19921992104399I trafikk på ruten Sandnessjøen – Dønna – LøktaMF «Folgefonn»Bilferge1998199876299 I trafikk på ruten Sandnessjøen – Dønna – LøktaMF «Finnøy»Bilferge19991999110350I trafikk mellom Volda og FolkestadMF «Foldøy»Bilferge1999199948200I trafikk på ruten Larsnes–Åram–Voksa–KvamsøyaMF «Sjernarøy»Bilferge1999199948200I trafikk mellom Sandnessjøen–Dønna–LøktaMF «Hidraferja»Bilferge2001200738130I trafikk mellom Kaupanger og FrønningenMS «Tyrving»Katamaran20022007  180 I trafikk mellom Bergen og Sogn/SeljeMF «Stavanger»Bilferge20032003114393 I trafikk mellom Lavik og OppedalMS «Fjordsol»Katamaran20052005 97I trafikk på ruten Selje – Måløy – Smørhamn – FlorøMS «Fjordkatt»Katamaran20062006  180I trafikk i SunnhordlandMF «Folkestad»Bilferge2006200690295 I trafikk mellom Breivikeidet og SvensbyMS «Lysefjord»Bilførende katamaran200620061285I trafikk på ruten Ortnevik-Måren-NordeideMS «Teisten»Katamaran20062006  180Reserve i TrøndelagMS «Tranen»Katamaran20062006  180I trafikk i Sunnhordlandsruten (rute III – Ølen–Leirvik)MF «Ytterøyningen»Bilferge2006200738160I trafikk på ruten Borgundøy – Fjelbergøy – Sydnes – UtbjoaMF «Ørland»Bilferge2006200750195I trafikk mellom Volda og Lauvstad.MS «Fjordfart»Katamaran20072007  180I trafikk på OslofjordenMS «Fjorddrott»Katamaran20072007  180I trafikk på HardangerfjordenMF «Lauvstad»Bilferge2007200750145I trafikk mellom Olderdalen og LyngseidetMF «Sand»Bilferge2007200750255I trafikk mellom Årvika og KoparnesetMS «Brage»Katamaran20082008 147Traffikerer Rute 3 og 4 for Svipper. (Lysnes, Tennskjær, Vikran Tromsø og Tromsø, Finnkroken, Nordlenangen, Vannvåg, Arnøyhamn, Vorterøy, Nikkeby og Skjervøy.MS «Ekspressen»Katamaran20082008  296 I trafikk mellom Bergen - Askøy MF «Tidefjord»Bilferge20082008120350I trafikk mellom Festøya og SolavågenMF «Oppedal»Bilferge20082008120350I trafikk mellom Lavik og Oppedal MS «Baronen»Katamaran20092009  250 I trafikk mellom Oslo-Vollen-SlemmestadMS «Baronessen»Katamaran20092009  180 I trafikk mellom Lysaker og Nesoddtangen MS «Dronningen»Passasjerferge20092009  600 I trafikk mellom Oslo og NesoddtangenMS «Kongen»Passasjerferge20092009  628  I trafikk mellom Oslo og NesoddtangenMS «Prinsen»Passasjerferge20092009  600 I trafikk mellom Oslo og NesoddtangenMS «Fjordglimt»Katamaran20092009  147 I trafikk mellom Stavanger og RyfylkeMS «Tidevind»Katamaran20092009  147 I trafikk mellom Fornebu og Aker Brygge fra og med 1. oktober 2014MS «Admiralen»Katamaran20102010  285 I trafikk i Sunnhordlandsruten (rute I – Bergen– Skånevik)MS «Vingtor»Katamaran20122012  290 I trafikk mellom Bergen og Sogn/SeljeMS «Frøya»Katamaran20122012  190 I trafikk mellom Bergen og Sogn/SeljeMS «Njord»Katamaran20122012  290 I trafikk mellom Bergen og Sogn/SeljeMF «Ibestad»Bilferge20132013 70  225 I trafikk Breivikeidet-SvensbyMS «Tjelden»Bilførende katamaran20132013 2  48 er Austevolls lokalbåt.MS «Fjordbris»Katamaran20132013   230 I trafikk i Sunnhordlandsruten (rute II – Skånevik–Bergen) MF «Kvernsund»Bilferge20142014 25  99 SolgtMF «Ampere»Bilferge20142014 120  360 I trafikk på Lavik-OppedalMS «Fjordlys»Katamaran20152015   180 I trafikk i RyfylkeruteneMS «Fjordled»Katamaran2019201989I trafikk på sambandet mellom Haugesund, Røvær, Feøy, Kveitevik og Vibrandsøy.MS «Fjordøy»Katamaran2019201989I trafikk på sambandet mellom Haugesund, Røvær, Feøy, Kveitevik og Vibrandsøy.MS «Fjorddronningen»Katamaran20192020296I trafikk for Svipper på sambandet mellom Harstad, Engenes, Brøstadbotn, Finnsnes og TromsøMS «Fjordprinsen»Katamaran20192020296I trafikk for Svipper på sambandet mellom Harstad, Engenes, Brøstadbotn, Finnsnes og TromsøMS «Fjordjarl»Katamaran20202020296I trafikk for Svipper på sambandet mellom Harstad, Engenes, Brøstadbotn, Finnsnes og TromsøMF «Mannheller»Bilferge elektrisk hybrid20202020120296I trafikk på sambandet Mannheller–FodnesMF «Fodnes»Bilferge elektrisk hybrid20202020120296I trafikk på sambandet Mannheller–FodnesMF «Festøya»Bilferge elektrisk hybrid20202020120296I trafikk mellom Festøya og SolavågenMF «Solavågen»Bilferge elektrisk hybrid20202020120296I trafikk mellom Festøya og SolavågenMF «Hjellestad»Bilferge elektrisk hybrid202020201677I trafikk mellom Hjellestad og KlokkarvikMF «Hydra»Bilferge hydrogen hybrid2021202180299I opplagMF «Nesvik»Bilferge elektrisk hybrid2021202180299I trafikk på ruten Hjelmeland – Skipavik – NesvikMF «Hidle»Bilferge hydrogen planlagt. Biodiesel backup2021202160199I trafikk mellom Judaberg og HelgøyMF «Ombo»Bilferge hydrogen planlagt. Biodiesel backup2021202160199I trafikk mellom Judaberg og HelgøyMF «Hella»Bilferge elektrisk hybrid2022202280295I trafikk på ruten Hella – Vangsnes – DragsvikMF «Dragsvik»Bilferge elektrisk hybrid2022202280295I trafikk på ruten Hella – Vangsnes – DragsvikMF "Torine"Bilferge elektrisk hybrid20242024I trafikk på ruten Hvalerferga

Referanser
Kunngjøring om fisjon – Brønnøysundregistrene

Eksterne lenker



Kategori:Selskaper etablert i 2000
Kategori:Artikler i sjøfart-prosjektet